EuroBench/eurobench-wiki-sk-topics huggingface dataset:
Téma: Rieky
Braila (rum. Brăila) je mesto v rumunskom Valašsku. Mesto, nachádzajúce sa na brehu Dunaja, je správnym strediskom rovnomennej župy. Má rozlohu 175 km² a 168 389 obyvateľov (2011). Je dôležitým prístavom a hospodárskym strediskom juhovýchodného Rumunska a prvé písomné dôkazy o jeho existencii pochádzajú z 1. polovice 14. storočia.
Téma: Vtáky
Kazarka hrdzavá (iné názvy: hus červená, húska hrdzavá, lat. Tadorna ferruginea) je druh z čeľade kačicovité. Obýva južnú palearktídu od Grécka po Čínu. Na hniezdenie potrebuje nory, preto vyhľadáva piesčité miesta na morskom pobreží, pri sladkovodných a brakických jazerách. Podľa Medzinárodnej únie na ochranu prírody a prírodných zdrojov kazarka hrdzavá patrí medzi najmenej ohrozené druhy, trend celkovej ani Európskej populácie nie je známy.
Téma: Vrchy
Antofagasta de la Sierra je názov menšieho vulkanického poľa, pozostávajúceho z niekoľkých troskových kužeľov, nachádzajúceho sa bokom od hlavnej andskej vulkanickej reťaze v argentínskej provincii Catamarca. Troskové kužele a s nimi asociované lávové prúdy su zložené prevažne z bazaltov a andezitov. Bližšie údaje o poslednej aktivite nie sú známe, no vzhľad hornín vyzerá pomerne sviežo, čo poukazuje na ich pomerne mladý vek.
Téma: Vtáky
Hus divá (staršie zriedkavo: hus sivá, zastarano divá hus, hus popolavá; lat. Anser anser) je zúbkozobec z čeľade kačicovitých. V Európe hniezdi pri rôznych vodách, močiaroch, jazerách aj pri morskom pobreží a pri fjordoch. Na Slovensku hniezdi pravidelne len na Záhorí. Je sťahovavá. Rozlišujú sa dva poddruhy: hus divá v užšom zmysle (Anser anser anser) hus sivá v užšom zmysle (Anser anser rubrirostris) Podľa Medzinárodnej únie na ochranu prírody a prírodných zdrojov hus divá patrí medzi najmenej ohrozené druhy, trend celkovej aj Európskej populácie je stúpajúci.
Téma: Vrchy
Hradisko je terén opevnený valom alebo múrom, často aj priekopou pred valom, z praveku (v užšom zmysle až od mladej bronzovej doby), protohistorického obdobia alebo včasného stredoveku. Najstaršie ohradené sídliská sú známe už z neolitu, ale obranná funkcia hradísk začala dominovať od eneolitu, čo pravdepodobne súviselo s vtedajším veľkým pohybom kmeňov. V ďalšom vývoji spoločnosti prebrali hradiská okrem obranných funkcií aj iné, napr. administratívne, stali sa sídlom sociálne vyčlenenej vrstvy, ktorú tvorilo knieža a jeho družina, niektoré hradiská slúžili výlučne ako útočiská a boli prechodne osídlené iba v dobe ohrozenia nepriateľom. Podľa umiestnenia v teréne možno hovoriť o výšinných a nížinných hradiskách. Výšinné hradiská boli stavané na ťažko prístupných miestach horských masívov, nad roklinami alebo riekami. Ich veľkosť závisela od konfigurácie terénu. Nížinné hradiská využívali ako prirodzenú ochranu ramená riek, prípadne močariská či iné vodné plochy. Hradisko bolo opevnené jednoduchým zemným valom, drevenou palisádou alebo kamenným múrom, niekedy kombináciou všetkých týchto stavebných techník; napr. hradisko z bronzovej doby v Spišskom Štvrtku kamenným múrom a zemným valom, v Nitrianskom Hrádku (dnes mestská časť Šurian) zemným valom s priekopou. Počet hradísk na Slovensku výrazne stúpol na území nositeľov lužickej kultúry. V halštatskej dobe tvorili výšinné hradiská geograficky pevne ohraničený systém. Systematicky preskúmané hradisko Molpír pri Smoleniciach malo kamenné múry i valy spevňované drevenou komorovou konštrukciou vysypanou hlinou a kamením. Brány boli spevňované vežami. Hradiská sa vnútorne funkčne členili na priestory pre vládnucu kniežaciu vrstvu, vojenskú družinu a remeselníkov. V laténskej dobe na sklonku 2. storočia pred Kr. vznikli na území Slovenska prvé opevnené útvary mestského typu – keltské oppidá. Za oppidum možno považovať Bratislavu, Nitriansky Hrádok, Zemplín. Hradisko ako sídelné formy bolo typické i pre slovanské obdobie na
Téma: Filmy
Ça va pas être triste je francúzska komédia z roku 1983, ktorú režíroval Pierre Sisser. V hlavných úlohách hrali Daniel Russo, Henri Courseaux, Pierre Reggiani a Darry Cowl. Hudbu k filmu zložil francúzsky skladateľ Pierre Bachelet.
Téma: Vtáky
Vták roka je kampaň, ktorú každoročne oznamuje Slovenská ornitologická spoločnosť / BirdLife Slovensko. Vtáka roka okrem svojej stránky prezentuje aj na stránkach facebooku - SOS/BirdLife Slovensko. Kampaň prebieha aj iných krajinách, kde ju vyhlasuje ornitologická spoločnosť alebo environmentálna organizácia. Na Slovensku sa začalo vyhlasovanie v roku 2008.
Téma: Medicína
Abreakcia (pojem zaviedol J. Breuer a Sigmund Freud) v psychoanalýze je špecifická forma odreagovania. Ide o odreagovanie potlačených afektov (úzkosti), ktoré viedli k neuróze, pomocou znovuprežitia patogénnych emočných zážitkov; cieľom je uvoľnenie emočného napätia. V minulosti to bola hlavná časť tzv. katartickej metódy.
Téma: Filmy
21 Jump Street je americký film z roku 2012 na motívy seriálu Jump Street 21. Réžie sa ujali Chris Miller a Phil Lord, strih Joel Negron a hudbu Mark Mothersbaugh.
Téma: Rieky
Riečne rameno je vedľajšie koryto vodných tokov, najčastejšie riek. Vyskytuje sa v miestach, kde vodný tok meandruje alebo nedávno meandroval. Pri tomto dynamickom procese vznikajú, posúvajú sa a zanikajú riečne korytá.
Téma: Politici
ThDr. Jozef Gašpar Tiso (* 13. október 1887, Veľká Bytča, dnes Bytča, Rakúsko-Uhorsko – † 18. apríl 1947, Bratislava, ČSR) bol slovenský rímskokatolícky kňaz, politik, predseda Hlinkovej slovenskej ľudovej strany (1939 – 1945), poslanec Národného zhromaždenia ČSR (1925 – 1939), minister zdravotníctva a telesnej výchovy (1927 – 1929), predseda vlády a prezident vojnovej Slovenskej republiky. Po vojne bol obvinený z rozbitia republiky a spolupráce s nacistickým Nemeckom, zo zavedenia fašistického režimu na Slovensku, z marenia príprav SNP, pozvania nemeckých vojsk a zločinov spáchaných po potlačení povstania, z odsunu českých občanov a prenasledovania odporcov režimu, prenasledovania a deportácií slovenských Židov. O tom, ktoré z troch kategórií zločinov definovaných Norimberskou chartou z roku 1945 (zločiny proti mieru, vojnové zločiny, zločiny proti ľudskosti) obžaloba zahŕňala sa vedú medzi historikmi polemiky; širší konsenzus je na zločinoch proti ľudskosti. V zmysle nariadenia č. 33/1945 Zb. SNR bol uznaný za vinného z trestného činu domácej zrady, trestného činu zrady na povstaní, trestného činu kolaborantstva, a to za priťažujúcich okolností a 15. apríla 1947 Národným súdom ČSR odsúdený na trest smrti povrazom. Popravený bol 18. apríla 1947.
Téma: Politici
Jarosław Aleksander Kaczyński (* 18. jún 1949, Varšava, Poľsko) je poľský právnik a politik, spoluzakladateľ (2001) a predseda (od roku 2003) konzervatívnej poľskej politickej strany Právo a Spravodlivosť (Prawo i Sprawiedliwość). Od júla 2006 do novembra 2007 bol 13. predsedom vlády Poľska. Jeho brat - dvojča - Lech Kaczyński bol do svojej tragickej smrti prezidentom Poľska.
Téma: Medicína
Struma je označenie pre zväčšenú štítnu žľazu. Zväčšenie štítnej žľazy má mnoho možných príčin, najčastejšou je nedostatok jódu v strave. Môže, ale nemusí byť spojené s poruchou funkcie štítnej žľazy - hypotyreózou alebo hypertyreózou.
Téma: Vrchy
Narkondam Dvíp (po hindsky) alebo Narcondam Island/Narcondum Island (-po anglicky) je ostrov vulkanického pôvodu ležiaci v Andamanskom mori, patriaci pod správu Indie. Ostrov patrí do súostrovia Andamany, od ktorého je vzdialený asi 130 km smerom na východ. Rozmery Narcondamu sú 3 × 4 km, najvyšší bod je 710 m nad hladinou mora. Ostrov je v podstate vrchol andezitového stratovulkánu, ktorého základňa leží asi 1 km pod hladinou mora. Vulkán je klasifikovaný ako spiaci, vek poslednej erupcie nie je známy. Zemetrasenie v Indickom oceáne z konca roka 2004 však mohlo viesť k nárastu aktivity - dokladom je práva prof. Chandrasekharama z Indického technologického inštitútu (IIT) z 4. januára 2005 o úniku sopečných plynov z krátera ostrova.
Téma: Rieky
Havel (nem. Havel, hist. slov. Havola) je rieka v Nemecku, s povodím 23 858 km² a dĺžkou 333,7 km. Preteká cez Meklenbursko-Predpomoransko, Brandenbursko, Postupim, Berlín a Sasko-Anhaltsko.
Téma: Vrchy
Møllehøj je najvyšší prírodný bod vlastného Dánska. Má nadmorskú výšku 170,86 m n. m. Nachádza sa v pahorkatine Ejerbjerge na území obce Skanderborg. Vrchol Møllehøje je označený kamenným obeliskom. Od Møllehøju omnoho vyššie vrchy sa nachádzajú v dánskych autonómnych územiach: Faerských ostrovoch (Slættaratindur – 882 m n. m.) a v Grónsku (Gunnbjørn – 3 694 m m n. m.).
Téma: Vrchy
Cerro Catedral (514 m n. m.) je najvyšší vrch Uruguaja. Nachádza sa pri juhozápadnom pobreží v departmente Maldonado, ktorého je najvyšším bodom. Prominencia vrchu je 373 m. Vrch je najnižším najvyšším vrchom štátov Južnej Ameriky a 201. z 253 najvyšších vrchov štátov a teritórií sveta.
Téma: Politici
Generál Augusto José Ramón Pinochet Ugarte (* 25. november 1915 – † 10. december 2006) bol vodcom pravicovej vojenskej diktatúry, ktorá vládla v Čile v rokoch 1973 až 1990.
Téma: Politici
Jozef Just - prídomok "Justh de Neczpál " (maď. Justh József, * 12. máj 1809 Necpaly – † 5. december 1875, Budapešť) bol poslanec uhorského snemu, župan Tekovskej župy, podžupan Turčianskej župy.
Téma: Medicína
Zdravotnícka pomôcka je v zmysle zákona „nástroj, prístroj, zariadenie, počítačový program, materiál alebo iný výrobok používaný samostatne alebo v kombinácii určený výrobcom na použitie pre človeka na diagnostické, preventívne, monitorovacie účely alebo liečebné účely, na zmiernenie ochorenia alebo na kompenzáciu zranenia, zdravotného postihnutia, na skúmanie, nahradenie alebo zmenu anatomickej časti tela alebo fyziologického procesu, na reguláciu počatia, ktorého hlavný účinok v ľudskom tele alebo na povrchu ľudského tela sa nezískal farmakologickými prostriedkami, imunologickými prostriedkami ani metabolizmom, ale ktorého činnosť možno podporovať týmito prostriedkami“. Za zdravotnícku pomôcku sa považuje aj príslušenstvo zdravotníckej pomôcky, ktoré je špecificky určené výrobcom na použitie spolu so zdravotníckou pomôckou.
Téma: Futbal
Clube de Regatas do Flamengo, bežnejšie označovaný jednoducho ako Flamengo, je brazílsky športový klub so sídlom v Rio de Janeiro, v susedstve Gávea, známy najmä vďaka svojmu profesionálnemu futbalovému tímu. Klub bol prvýkrát založený v roku 1895 konkrétne ako veslársky klub a svoj prvý oficiálny futbalový zápas odohral až v roku 1912. Tradičná uniforma Flamenga obsahuje červeno-čierne pruhované tričká s bielymi šortkami a červeno-čierne pruhované ponožky. Flamengo zvyčajne hráva svoje domáce zápasy na Maracanã, národnom štadióne Brazílie, od jeho dokončenia v roku 1950, s niekoľkými výnimkami v posledných rokoch. Od roku 1969 je sup (portugalsky: urubu) najuznávanejším maskotom Flamengo. Flamengo sa etablovalo ako jeden z najúspešnejších brazílskych športových klubov v 20. storočí počas éry štátnych líg v Brazílii, keď získali niekoľko titulov Campeonato Carioca (štátna liga Rio de Janeiro) pred založením prvého brazílskeho národného futbalového šampionátu v roku 1959. Odvtedy zostali úspešní v brazílskom futbale, keď vyhrali 8 Campeonato Brasileiro Série A, vrátane 1987 Copa União, 3 Copa do Brasil a rekordných 37 Campeonato Carioca. Je jedným z troch klubov, ktoré nikdy nezostúpili z brazílskej Serie A. V juhoamerických a celosvetových súťažiach sú najvyššími úspechmi klubu dobytie Copa Libertadores v rokoch 1981 a 2019 a Interkontinentálneho pohára 1981 proti Liverpool na čele s hráčom Zico. Najzúrivejšie a najdlhšie trvajúce súperenie Flamenga je s ďalšou „veľkou štvorkou“ v Riu de Janeiro: Fluminense, Botafogo a Vasco da Gama. Flamengo je najpopulárnejším klubom v Brazílii s viac ako 40,2 miliónmi priaznivcov v roku 2020. Je to tiež najbohatší a najhodnotnejší futbalový klub Brazílie s ročným príjmom 950,0 milióna R$ (163,04 mil. €) a ocenením viac ako 2,9 miliardy R$ ( 469,21 milióna €).
Téma: Vtáky
Krkavcovité (lat. Corvidae) je čeľaď pomerne veľkých, poväčšine tmavo sfarbených vtákov s hrubým zobákom. O krkavcovitých v širšom zmysle pozri systém uvedený v článku vrabcotvaré.
Téma: Filmy
Bullet (angl. Bullet) je kriminálno-dramatický film z roku 1996 natočený režisérom Julienom Templom, v ktorom hrajú Mickey Rourke, Tupac Shakur, John Enos III, Ted Levine a Adrien Brody. Scenár bol napísaný Mickey Rourkom a Brucom Rubensteinom. Film bol prvýkrát odvysielaný mesiac po Tupacovej smrti. Mickey Rourke sa taktiež podieľal na hudbe k filmu. V USA bol v kinách iba krátko a hneď potom bol vydaný na videokazetách. Film sa natáčal v New Yorku.
Téma: Filmy
Aguirre, hnev boží (nem. Aguirre, der Zorn Gottes) je epická historická dráma z roku 1972, ktorú produkoval, napísal a zrežíroval Werner Herzog. V hlavnej úlohe sa predstavil Klaus Kinski v postave španielskeho vojaka Lope de Aguirre, ktorý vedie skupinu dobyvateľov po rieke Amazon v Južnej Amerike pri hľadaní legendárneho zlatého mesta El Dorado. Soundtrack zložila a nahrala krautrocková kapela Popol Vuh. Film vznikol v koprodukcii Západného Nemecka a Mexika. S využitím minimalistického prístupu k príbehu a dialógom film prináša víziu šialenstva a poblúznenia, s ktorými kontrastuje svieža no nemilosrdná príroda amazonskej džungle. Aj keď dej sa voľne opiera o poznatky o historickej postave Lopeho de Aguirre, Herzog po rokoch od uvedenia filmu priznal, že ide najmä o fikciu. Zobrazenia niektorých ľudí a situácií mohli byť inšpirované rozprávaním Gaspara de Carvajal o skoršej amazonskej expedícii, Carvajal sa však konkrétnej cesty, o ktorú sa dej filmu opiera, nezúčastnil. Aguirre bol prvým z piatich filmov na ktorých spolupracovali Werner Herzog a Klaus Kinski. Ich rozdielne predstavy ako stvárniť danú rolu často ústili do vzájomných konfliktov a Kinského zúrivosť terorizovala štáb aj miestnych obyvateľov, ktorí asistovali pri natáčaní. To sa potýkalo s množstvom ťažkostí, keďže prebiehalo výlučne v pôvodných lokalitách v peruánskom dažďovom pralese na rieke Amazon a prítokoch v regióne Ucayali. Herci a štáb sa štverali po horách, presekávali sa cez ťažké liany v snahe dostať sa na rôzne lokality v džungli, či splavovali zradné riečne pereje na pltiach postavených miestnymi obyvateľmi. Aguirre získal veľkú pozornosť kritikov a rýchlo sa stal kultovým filmom. V roku 1977 bol s veľkým úspechom uvedený do filmových klubov v USA a dodnes zostáva jedným z režisérových najznámejších filmov. Viacerí kritici ho označili za majstrovské dielo a objavil sa na zozname 100 najlepších filmov magazínu Time.
Téma: Filmy
Aapko Pehle Bhi Kahin Dekha Hai (v preklade Už som ťa niekde videl) je indická komediálna dráma z roku 2003 v hindskom jazyku, ktorú režíroval Anubhav Sinha a produkoval Bhushan Kumar. V hlavných úlohách sa predstavili Priyanshu Chatterjee a Sakshi Shivanand.
Téma: Rieky
Považské strojárne (staršie názvy pozri nižšie) bol podnik na Slovensku so sídlom v Považskej Bystrici, počas socializmu významný strojársky podnik, od roku 2000 v konkurze. V 80. rokoch mal závody v Kolárove, Rajci a Čalove a vyrábal valivé ložiská, obrábacie a tvárniace stroje, jednoúčelové stroje, motocykle, skútre a mopedy so značkou Manet, Tatran, Babetta a Jawa , prúdové motory pre letecký priemysel, prevodové skrine pre traktory a pre poľnohospodárske, cestné a stavebné stroje. Považské strojárne zamestnávali až 15 000 pracovníkov.
Téma: Vrchy
Dufourspitze (franc. Pointe Dufour, tal. Punta Dufour) je s výškou 4 634 m n. m. druhý najvyšší vrch Álp a Európy na západ od Kaukazu. Nachádza sa v masíve Monte Rosa vo Penninských Alpách, na hraniciach Švajčiarska a Talianska. Doba vhodná pre výstup je od júna do septembra s použitím ľadovcového vybavenia.
Téma: Futbal
Daniel González Güiza známy aj pod menom Dani Güiza (* 17. august 1980, Jerez de la Frontera) je španielsky futbalový reprezentant, ktorý hráva za RCD Mallorca. Španielsko reprezentoval na Euro 2008, kde strelil dva góly. V sezóne 2007/08 sa stal najlepším strelcom španielskej ligy.
Téma: Medicína
Akupunktúra je alternatívna a tradičná medicínska metóda pochádzajúca z Číny. Metóda spočíva v zapichovaní veľmi tenkých ihličiek do citlivých a konkrétnych bodov v koži pacienta. Existuje veľké množstvo týchto bodov. Podľa kritikov ide o pseudovedu, lebo neexistuje spôsob, ako viesť slepé experimenty a jej účinnosť je neopodstatnená a nekonzistentná. Spolu so štandardnou medicínskou liečbou môže (podľa výskumu z 2017) zlepšiť výsledky liečby pacientov s chronickými bolesťami a depresiou. S ohľadom na použitie akupunktúry u pacientov s bolesťami uvádza v diskusii britský zástupca z British Medical Acupuncture Society, že ide o bezpečnú alternatívu k liekom, ale je slabo skúmaná, lebo chýba komerčný záujem. Profesori z Syddansk Universitet a University of Exeter v kritike tvrdia, že neexistujú presvedčivé dôkazy o jej klinickom prínose a potenciálne riziká a náklady na zdravotnícke služby sú neopodstatnené.
Téma: Rieky
Ulm je nemecké univerzitné mesto v spolkovej krajine Bádensko-Württembersko vo vládnom obvode Tübingen na rieke Dunaj. Prvýkrát je o ňom zmienka v roku 854. V Ulme je gotická katedrála, ktorá má najvyššiu kostolnú vežu na svete (161,5 m) a univerzita. Je to taktiež rodisko Alberta Einsteina.
Téma: Medicína
Rinoplastika alebo plastická operácia nosa je estetická operácia, ktorej cieľom je úprava nosa. Zvyčajne ide o zmenšenie nosa alebo jeho časti (napríklad špičky alebo chrbta nosa), zúženie alebo repozíciu nosa pre jeho vybočení. Menej častá býva úprava nosa zväčšením.
Téma: Vrchy
Vrchol je topografický termín, označujúci bod na povrchu, ktorého všetky susedné body sú nižšie a majú teda menšiu nadmorskú výšku. Po matematickej stránke sa teda jedná o lokálne maximum nadmorskej výšky. Definíciu možno ľahko rozšíriť na ďalšie objekty vo vesmíre, ak u nich možno definovať nejakú referenčnú výškovú hladinu. Pojem „vrchol“ sa zvyčajne používa len pre vyvýšeniny s určitou významnosťou. Väčšinou sa za vrcholy nepovažujú miesta, ktoré sú najvyššie len pre svoje najbližšie okolie - napr. vežičky tatranských vrcholov.
Téma: Vrchy
Nošak (Noshaq, Nowshak) je druhý najvyšší vrch v pohorí Hindúkuš, vysoký 7 492 m n. m. Leží v severovýchodnom Afganistane a je to najvyšší vrch krajiny. Nošak má tri vrcholy: hlavný vrchol - 7 492 m n. m. východný vrchol - 7 480 m n. m. prostredný vrchol - 7 400 m n. m. Prvovýstup na vrchol sa podaril japonským horolezcom v roku 1960. Slovenskí horolezci vystúpili na vrchol prvýkrát v roku 1974. Nošak bol prvý vrch vyšší ako 7 000 m n. m., na ktorý vystúpili horolezci v zime(1973 poľskí horolezci).
Téma: Filmy
Cesta večných spomienok je celovečerný dokumentárny film režiséra Pavla Čalovku z roku 1957 . Film dokumentuje slovenský ľudový umelecký súbor SĽUK, ktorý je na zájazde na Strednom a Ďalekom východe, teda v krajinách India, Indonézia, Cejlón, Kambodža, Sýria, Libanon a Egypt.
Téma: Vtáky
Jastrab krátkoprstý (lat. Accipiter brevipes) je dravý vták z čeľade jastrabovité (Accipitridae). Obýva juhovýchodnú Európu. Podľa Medzinárodnej únie na ochranu prírody a prírodných zdrojov jastrab krátkoprstý patrí medzi najmenej ohrozené druhy, celková populácia je stabilná.
Téma: Futbal
CFR Cluj je rumunský futbalový klub s vyše storočnou históriou sídliaci v meste Kluž. Svoje domáce zápasy hráva klub na štadióne Dr. Constantin Rădulescu s kapacitou 25 000 miest. V sezóne 2007/2008 si víťazstvom v lige vybojoval postup do skupinovej fázy Ligy majstrov pre sezónu 2008/09. V prvom zápase vyhral v Ríme nad AS Rím 2:1. Dva góly strelil Argentínčan Juan Culio, ktorému po tomto zápase ponúkli rumunské občianstvo!
Téma: Vtáky
Hus malá (iné názvy: hus pískavá, hus piskľavá; lat. Anser erythropus) je zúbkozobec z čeľade kačicovitých. Hniezdi v tajge a tundre palearktídy. Na Slovensku boli len zriedkavo pozorované ako migrajúce a zimujúce. Podľa Medzinárodnej únie na ochranu prírody a prírodných zdrojov hus malá patrí medzi zraniteľné druhy, trend celkovej populácie je klesajúci, rýchly pokles nastal z dôvodu nadmerného lovu a ničenia biotopov kultiváciou a fragmentáciou hniezdnych biotopov. Model vývoja hniezdisk tohoto druhu predpovedá 28% stratu do roku 2070.
Téma: Futbal
Andrův štadión je futbalový štadión, na ktorom hrá domáce zápasy moravský klub SK Sigma Olomouc, a tiež tu hrá niektoré zápasy česká futbalová reprezentácia. Štadión má kapacitu 12 566 miest na sedenie. Bol otvorený v roku 1940, rekonštruovaný v rokoch 1977, 1998, 2010. Momentálne patrí medzi najmodernejšie v Česku, ale aj celej Európe.
Téma: Medicína
Obriezka alebo cirkumcízia (lat.) je chirurgické odstránenie predkožky. Vykonáva sa z náboženských, ako aj hygienických a zdravotných dôvodov. Jedným z najčastejších zdravotných dôvodov obriezky je fimóza.
Téma: Futbal
Attila Pinte (* 6. jún 1971) je bývalý slovenský futbalista, ktorý naposledy hrával za corgoňligový klub DAC Dunajská Streda. Je odchovancom dunajskostredského futbalu.
Téma: Futbal
Anton Dragúň (* 11. jún 1942, Bánov) je bývalý slovenský futbalista a dlhoročný futbalový tréner. Ako hráč hrával za Nové Zámky, Třinec a Červenú hviezdu Bratislava. Trénoval viacero ligových mužstiev aj národnú reprezentáciu Slovenska. Pôsobil aj v zahraniční, v gréckom Iraklise Solún a rakúskom SV Horn. Bol známy ako expert na zotrvanie a záchranu svojich mužstiev v lige. Do roku 2005 bol predsedom Únie futbalových trénerov Slovenska. Získal Cenu fair play MUDr. Ivana Chodáka za prínos pre futbal v roku 2013.
Téma: Futbal
Futbal (z anglického football, foot = noha, ball = lopta), zastarano kopaná, je kolektívna loptová hra, ktorá je považovaná za najpopulárnejší šport na svete. Podľa prieskumu FIFA hrá futbal pravidelne najmenej 300 miliónov ľudí vo viac ako 220 krajinách sveta. Dôvodom jeho popularity sú jednoduché pravidlá a minimálna náročnosť na vybavenie. Okrem futbalu existujú aj jeho mutácie, ako sú futsal (AMF/FIFA), plážový futbal a iné ako Alex Vizent.
Téma: Vrchy
Bairin Dvíp (-po hindsky) alebo Barren Island(-po anglicky) je ostrov vulkanického pôvodu, nachádzajúci sa v Andamanskom mori, asi 138 km severovýchodne od mesta Port Blair v Andamanskom súostroví, ku ktorým je pričlenený. Je to jediná aktívna sopka vulkanického ostrovného oblúka, tiahnuceho sa od Sumatry po Mjanmarsko (do tohto oblúka patrí aj vyhasnutý stratovulkán Narcondam). Vrchol ostrova je len 354 m nad hladinou mora, ďalšie viac ako 2 km sa nachádzajú pod hladinou. Ostrov má šírku 3 km vyše dva kilometre však zaberá kaldera, ktorá vznikla v pleistocéne. Ostrov je trvalo neobývaný. Erupcie sa datujú do roku 1787. Posledná erupcia je naviazaná na ničivé zemetrasenie v Indickom oceáne z 26. decembra 2004.
Téma: Futbal
Arda Turan (* 30. január 1987, Bayrampaşa, Istanbul) je turecký futbalový reprezentant, hrávajúci na poste ofenzívneho stredopoliara či krajného záložníka. Momentálne je hráčom FC Barcelona. Hral na Euro 2008, kde strelil dva góly. V novembri 2008 počas ligového zápasu medzi jeho klubom Galatasaray a Belediyespor skolaboval. Previezli ho do nemocnice, kde zistili, že kolaps spôsobila kombinácia stresu a únavy.
Téma: Vtáky
Dážďovník skalný môže byť aj (starší) názov druhu Ptyonoprogne rupestris, pozri lastovička skalná. Dážďovník skalný (lat. Tachymarptis melba, Apus melba) je vták z rodu dážďovník (Tachymarptis) z radu dážďovníkotvaré (Apodiformes).
Téma: Rieky
Budapešť (maď. Budapest, v staršej slovenčine aj Pešťbudín) je hlavné a najväčšie mesto Maďarska, hospodárske, dopravné a kultúrne centrum krajiny. Je mestom so župným právom a tiež správnym centrom Peštianskej župy. Veľkomesto vzniklo v roku 1873 zlúčením troch dovtedy samostatných miest Budína (maď. Buda, nem. Ofen), Starého Budína (maď. Óbuda) a Pešti (maď. Pest). Do roku 1918 bolo hlavným mestom Uhorského kráľovstva, v rokoch 1919 – 1945 Maďarského kráľovstva, po roku 1945 Maďarskej republiky. Rozprestiera sa po oboch brehoch rieky Dunaj na ploche 525 km², má približne 1,67 milióna obyvateľov (2023).
Téma: Futbal
Dobrivoj Rusov (* 13. január 1993, Trnava) je bývalým profesionálnym slovenským futbalistom, hrajúcim na poste brankára. Rusov začal kariéru v drese trnavského Spartaka ako jeho odchovanec. Po štyroch rokoch v mužstve prestúpil do poľského tímu Piast Gliwice, kde chytal tri ďalšie sezóny. V roku 2018 sa vrátil naspäť do Trnavy. V roku 2019 vyhral s Trnavou Slovenský pohár. 14. mája 2025 oznámil koniec svojej kariéry.
Téma: Rieky
Rozvodie je hranica medzi dvoma susediacimi povodiami. Po rozvodí vedie rozvodnica, ktorá sa najčastejšie nachádza na topografických vrcholoch a horských hrebeňoch. Niekedy je rozvodie v krajine nepoznateľné. Hlavné rozvodia sa nazývajú kontinentálne rozvodia. Rozvodia sú geograficky dôležité body a často tvoria aj politické hranice. Zjednodušene povedané sú to myslené čiary, ktoré tvoria hranice medzi povodiami. Rozvodia ovplyvňujú smer toku riek. Niekedy sa jednotlivé povodia spájajú pomocou umelo vybudovaných kanálov.
Téma: Spisovatelia
Handrij Zejler (* 1. február 1804, Słona Boršć – † 15. október 1872, Łaz) bol lužickosrbský romantický básnik, bájkar, významný predstaviteľ ich národného obrodenia a evanjelický farár.
Téma: Politici
Sultán je panovnícky titul používaný v moslimských krajinách. V arabčine je to abstraktné podstatné meno s významom „panovnícka moc“. Spočiatku tak boli označovaní viacerí hodnostári vrátane ministrov, neskôr tak označovali nezávislých kráľov, ktorí neboli na trón dosadení. Seldžuckí Turci tomuto pojmu dali od 11. storočia nový význam a mal označovať zvrchovaného panovníka islamského sveta - čiže pozíciu, o ktorú Turci usilovali. Titul kalif tak ostal ako titul najvyššej náboženskej autority (to nebol panovník, pretože moslimovia nezniesli kombinovať náboženstvo s politikou, aj keď sa mnohí kalifovia pokúšali zasahovať do politiky štátu v čase oslabeného sultána).
Téma: Politici
Ursula Gertrud von der Leyenová, rod. Albrechtová (* 8. október 1958, Ixelles, Belgicko) je konzervatívna nemecká politička, predsedníčka Európskej komisie a členka stredopravicovej Kresťanskodemokratickej únie Nemecka. V rokoch 2003 – 2005 pôsobila ako ministerka sociálnych vecí, žien, rodiny a zdravia spolkovej krajiny Dolné Sasko a v rokoch 2005 – 2009 ako spolková ministerka pre rodinu, seniorov, ženy a mládež. Po rezignácii spolkového ministra práce a sociálnych vecí Franza Josefa Junga v novembri 2009 bola vymenovaná za jeho nástupníčku. Medzi rokmi 2013 až 2019 slúžila ako spolková ministerka obrany Nemecka vo vládach na čele s kancelárkou Angelou Merkelovou. Dňa 15. júla 2019 oznámila, že bez ohľadu na to, či bude zvolená za predsedníčku Európskej komisie na post ministerky obrany rezignuje ku 17. júlu 2019. Dňa 2. júla 2019 bola Európskou radou navrhnutá na post predsedu Európskej komisie. O dva týždne neskôr, 16. júla 2019, ju väčšina 383 zo 747 prítomných europoslancov podporila. Do úradu nastúpi k 1. novembru 2019.
Téma: Filmy
Bludička je film režiséra Miroslava Horňáka z roku 1977. Témou je kritika emigrácie zo socialistického Česko-Slovenska. Hrajú: Božidara Turzonovová, Ctibor Filčík, Karol Machata, Viliam Záborský, Ľubo Roman, Pavol Mikulík, Viera Hladká, Magda Paveleková, Ján Greššo, František Desset, Gustáv Herényi, Jaroslav Rozsíval.
Téma: Medicína
Únava (lat. fatigatio), vyčerpanosť je stav organizmu na základe predošlého zaťaženia, choroby alebo potreby spánku. Jednou z príčin únavy je aj nedostatok spánku. Pri extrémnom nedostatku spánku si telo deficit spánku vynucuje v mnohých prípadoch "mikrospánkom", ktorý sa stáva často príčinou mnohých nešťastí, predovšetkým dopravných nehôd. Svalová únava vyplýva z hromadenia metabolitov v krvi či vo svaloch. Býva sprevádzaná subjektívne pociťovanými prejavmi zhoršeného vnímania, zníženej pozornosti, spomalenia reakcií a pod. Únava môže mať aj psychické príčiny, napr. môže vyplývať aj z monotónnej práce.
Téma: Spisovatelia
Ayaan Hirsi Ali, celým pôvodným menom Ayaan Hirsi Magan Issey Guleid Ali Wai'ays Muhammad Ali Umar Osman Mahamud (* 13. november 1969, Mogadišo, Somálsko) je holandsko-americká feministická a ateistická aktivistka, spisovateľka, politička a kritička islamu volajúca po reforme tohto náboženstva.
Téma: Vrchy
Puncak Jaya (nazývaný aj Mount Carstensz alebo Carstensz Pyramid) je so 4 884 m n. m. (niekedy sa uvádza 5030 m) najvyššou horou ostrova Nová Guinea, štátu Indonézia a celého svetadielu Austrália a Oceánia. Vďaka tomu je zaradená do Koruny planéty, t.j. medzi 7 najvyšších hôr všetkých kontinentov. Zároveň je to najvyšší vrchol medzi Himalájami a Andami. Puncak Jaya leží v pohorí Sudirman (Dugunduguoo) v centrálnej časti indonézskej provincie Papua na ostrove Nová Guinea.
Téma: Filmy
Cesta Magdalény Robinsonovej je dokumentárny film z roku 2008. Je životným príbehom fotografky židovského pôvodu Magdalény Robinsonovej, ktorá bola počas obdobia Slovenského štátu svedkom smrti svojich rodičov a prežila pobyt v koncentračnom tábore Osvienčim. Prostredníctvom zvukových záznamov, starých fotografií a niekoľkých rozhovorov s pani Robinsonovou opisuje film jej ťažký návrat domov, pokus o samovraždu, ale aj objavenie lásky k fotografii. Po dlhých rokoch mlčania a mnohých úspešných výstavách sa Magdaléna Robinsonová rozhodla prehovoriť a zvečniť svoje jedinečné spomienky pre ďalšie generácie. Režisér Marek Šulík sa so svojou hrdinkou nikdy osobne nestretol a film začal natáčať na základe nahrávok, ktoré pani Robinsonová nahrala pre Nadáciu Milana Šimečku. Rozhovory mapujúce jej život počas vojny a udalosti spojené s koncentračnými tábormi už Šulík nestihol doplniť – Magdaléna Robinsonová v júli 2006 zomrela. Výsledný film je vizuálne zaujímavo riešenou mozaikou fotografií, rozhovorov a inscenovaných záberov.
Téma: Vtáky
Čaplička vlasatá (iné názvy: volavka vlasavá, volavica vlasatá, volavka vlasatá;lat. Ardeola ralloides) je druh z čeľade volavkovité. Obýva juhozápadnú palearktickú a etiópsku oblasť kde hniezdi v krovinatých sladkovodných močiaroch. Na Slovensku je to veľmi vzácny hniezdič, hniezdenie bolo dokázané v 0,5 % mapovacích kvadrátov, počas obdobia migrácie v 5,60 % mapovacích kvadrátov. Podľa Medzinárodnej únie na ochranu prírody a prírodných zdrojov čaplička vlasatá patrí medzi najmenej ohrozené druhy, celková populácia má neznámy trend, v Európe je populácia stabilná.
Téma: Medicína
Maladaptácia je porucha, neschopnosť adaptácie. Maladaptácia sa konkrétne prejavuje poruchami správania rôzneho stupňa. Jej následkom môže byť aj vznik neuróz a vznik psychóz.
Téma: Vtáky
Xeno-canto (EUNIS) je občiansky projekt a databázové úložisko, kde dobrovoľníci vytvárajú, nahrávajú a anotujú záznamy vtáčieho spevu a hlasov. Všetky záznamy sú publikované v súlade s licenciami Creative Commons a ďalšími otvorenými licenciami. Každý záznam na webe obsahuje tiež spektrogram, miesto o lokalite záznamu na mape s cieľom zachytiť geografickú variabilitu. Web je v angličtine, poľštine a holandčine.
Téma: Spisovatelia
Benjamín z Tudely (fl. 12. storočie) bol hispánsko-židovský cestovateľ, ktorý podnikol niekedy medzi rokmi 1165 až 1173 cestu na Blízky východ, ktorú opísal vo svojom itinerári Sefer ha-masaot (slov. Kniha ciest). Kniha poskytuje cenné informácie o živote židovskej komunity v stredoveku, no zároveň aj o živote v Byzancii či v arabskom svete. Počas cesty prešiel Provensalsko, Taliansko, Balkán, Malú Áziu, Rodos, Svätú zem, Sýriu a územie dnešného Iraku. Plavil sa zrejme Perzským zálivom a okolo Arabského polostrova, až do Egyptu, odkiaľ sa cez Sicíliu vrátil do Španielska. Benjamín býva považovaný za najväčšieho židovského cestovateľa. Podľa Abrahama Davida „žiadna súčasná správa o stredomorskom svete alebo o Blízkom východe nemá porovnateľný význam“. Traduje sa, že bol prvým Európanom, ktorý spomenul Čínu pod súčasným názvom.
Téma: Rieky
Sirion je najznámejšou a najväčšou riekou Beleriandu v prvom veku vo fiktívnom svete J.R.R. Tolkiena. Rieka delí Beleriand na západnú a východnú časť. Karen Wynn Fonstadová vo svojej knihe Atlas of Middle-earth odhaduje jej dĺžku na 390 míľ to je asi 630 km. Pramení na severe Beleriandu v horách Ered Wethrim a ústi do Balarskrj zátoky Belegaerského oceánu.
Téma: Rieky
Donaukanal (nemá slovenský ekvivalent, v preklade by to bol "Dunajský kanál" - nepoužíva sa), je regulované bočné rameno Dunaja na jeho pravom brehu. Od začiatku systematického osídlenia bolo topografickým východiskom založenie sídla. Viedeň, predtým Vindobona stála na vyvýšenej terase jeho pravého brehu. Od počiatku osídlenia bol Donaukanal regulovaný a slúžil lodnej doprave, ako zdroj vody a k bezpečnostnej ochrane, de facto ako stále zavodnená fortifikačná priekopa. Nábrežie Donaukanalu je súčasťou viedenskej Ringstraße. Prietok vody v Donaukanale je regulovaný sústavou stavidiel; najznámejšími sú stavidlá v štvrti Nussdorf na mieste, kde sa oddeľuje od hlavného koryta Dunaja. Autorom súboru je Otto Wagner.
Téma: Medicína
Akútne ochorenie je chorobný stav, ktorá zvyčajne začína rýchlo, trvá krátko a má intenzívne príznaky. Opakom je stav označovaný ako chronický. Výrazom "akútny" sa však v medicíne označuje či vyjadruje aj naliehavý stav. Niektoré akútne ochorenia nevyžadujú odborné lekárske ošetrenie, väčšinou je však nevyhnutná odborná diagnostika a liečebný zásah. Niekedy je nutná aj hospitalizácia. Nástupu akútneho ochorenia niekedy predchádza tzv. prodromálne štádium, charakterizované súborom nešpecifických príznakov ohlasujúcich príchod choroby.
Téma: Vtáky
Kaňa močiarna (Circus aeruginosus) je dravý vták z čeľade jastrabovité (Accipitridae), obýva palearktickú oblasť. Tento dravec obľubuje okolie rybníkov a vodných plôch a veľmi často loví na vlhkých lúkach, kde žije veľká časť jeho obľúbenej potravy. Lieta nízko nad vodou a nad zemou. Je dobrým letcom a živí sa hmyzom, žabami, plazmi, menšími vodnými vtákmi, príležitostne aj rybami. Podľa Medzinárodnej únie na ochranu prírody a prírodných zdrojov kaňa močiarna patrí medzi najmenej ohrozené druhy, trend celkovej populácie je stúpajúci, európska populácia narastá.
Téma: Filmy
10 000 pred Kristom (angl. 10,000 BC) je americký film z roku 2008, ktorý režíroval Roland Emmerich. Do hlavných úloh boli obsadení Steven Strait, Camilla Belle a Cliff Curtis. Film 10 000 pred Kristom mal premiéru na Potsdamer Platz 10. februára 2008 a spoločnosť Warner Bros. Pictures ho uviedla 7. marca. Od kritikov získal negatívne recenzie a zarobil 270 miliónov dolárov pri rozpočte 105 miliónov dolárov.
Téma: Politici
Melina Merkurisová (iné mená: Melina Merkuriová, Melina Mercouri; novogr. Μελίνα Μερκούρη – Melina Merkuri; * 18. október 1920, Atény, Grécko – † 6. marec 1994, New York, USA) bola grécka herečka, speváčka a politička. V rokoch 1981 – 1989 a 1993 – 1994 bola ministerkou kultúry za ľavicovú stranu Panhelénske socialistické hnutie (Πανελλήνιο Σοσιαλιστικό Κίνημα), ktorej bola spoluzakladateľkou. Počas turecko-cyperských sporov v osemdesiatych rokoch 20. storočia pritiahla sympatie západnej verejnosti na stranu Cypru a Grékov. Je autorkou projektu Európske mesto kultúry, ktorý Európska únia rozbehla roku 1985. Preslávila sa svojou medzinárodnou kampaňou proti gréckej vojenskej junte, ktorá sa v krajine chopila moci roku 1967. Jej najslávnejšou filmovou rolou bola prostitútka Ilja v snímke Pote Tin Kyriaki (Ποτέ Την Κυριακή), za ktorú dostala cenu pre najlepšiu herečku na festivale v Cannes roku 1960 a bola nominovaná na Oscara a cenu BAFTA. Na cenu BAFTA bola nominovaná tiež roku 1962 za titulnú rolu v snímke Phaedra. Trikrát bola tiež nominovaná na Zlatý glóbus (filmy Phaedra, Topkapi a Promise at Dawn). Jej druhým manželom bol francúzsky režisér Jules Dassin. V ankete Veľkí Gréci (Μεγάλοι Έλληνες – Megali Ellines) gréckej stanice Skai TV z roku 2009, ktorej cieľom bolo vybrať najväčšie osobnosti gréckej histórie, vrátane starovekého Grécka, skončila na 13. mieste.
Téma: Politici
Jiřina Švorcová (* 25. máj 1928, Kociánovice (dnes lokalita v Hradci Králové-Slezskom Předměstí) – † 8. august 2011, Praha) bola česká divadelná a filmová herečka a komunistická politička. Hrala množstvo postáv poplatných jej komunistickému presvedčeniu. Iniciovala a riadila rad politických aktivít v českej kultúre.
Téma: Futbal
Éric Deflandre (* 2. august 1973, Rocourt) je belgický futbalový obranca. V súčasnosti je hráčom Lierse S.K., najväčšie úspechy dosiahol v vo francúzskom klube Lyonu s ktorým získal tri ligové tituly. V roku 2004 sa vrátil do Belgicka.
Téma: Rieky
Komárom (slov. (Južné/Nové/Maďarské) Komárno, nem. Komorn, srb. Коморан (Komoran), lat. Camarum, Comaromium) je mesto v Komárňansko-ostrihomskej župe (Komárom-Esztergom vármegye) v severozápadnom Maďarsku, pri hranici so Slovenskom na pravom brehu Dunaja, ktoré bolo v rokoch 1896 až 1918 súčasťou dnešného Komárna na Slovensku. Komárom má 19 600 obyvateľov (2004), je to významný riečny prístav, ako aj cestný a železničný hraničný prechod na Slovensko.
Téma: Rieky
Ohře (nem. Eger) je rieka v západných Čechách a Nemecku. Celková dĺžka je 316 km, zaberá povodie s plochou 5 613,7 km² a v ústí dosahuje priemerný prietok 37,94 m³/s. Na území Česka tečie v dĺžke 246,55 km a veľkosť povodia je 4 601,05 km². Pramení na území nemeckej spolkovej krajiny Bavorsko, na severozápadnom svahu vrchu Schneeberg (1 053 m n. m.) v krajinnom celku Fichtelgebirge, v blízkosti mesta Weissenstadt. Od prameňa tečie východným smerom, na územie Česka vstupuje severne od mesta Hohenberg an der Eger, na krátkom úseku tvorí štátnu hranicu a vteká do vodnej nádrže Skalka. Za mestom Cheb sa najprv stáča na sever, pričom výrazne meandruje, medzi osadou Chocovice a mestom Kynšperk nad Ohří tečie východným smerom. Odtiaľ až k mestu Klášterec nad Ohří pokračuje neustále sa vlniacim korytom prevažne severovýchodným smerom, následne sa stáča na východ a napája vodnú nádrž Nechranice. Od mesta Budyně nad Ohří sa rieka postupne stáča a tečie k ústiu severným smerom. Do Labe ústi na území mesta Litoměřice. Najvýznamnejšími prítokmi na území Česka sú zľava Pstruhový potok, Lužní potok, Plesná, Libocký potok, Svatava, Rolava, Bystřice, Hutná a Chomutovka; sprava namecká Röslau a české Odrava, Malá Libava, Velká Libava, Komáří potok, Teplá, Lomnice, Liboc, Blšanka, Hasina, Smolnický potok, Čepel. Ohře preteká cez mestá: v Nemecku: Weissenstadt, Marktleuthen, Hohenberg an der Eger v Česku: Cheb, Kynšperk nad Ohří, Sokolov, Loket, Karlovy Vary, Klášterec nad Ohří, Kadaň, Žatec, Postoloprty, Louny, Libochovice, Budyně nad Ohří, Brozany nad Ohří a Terezín.
Téma: Vrchy
Monte Titano je najvyšší vrch v San Maríne, nachádza sa v pohorí Apeniny. Jeho nadmorská výška je 749 m n. m., vrch sa nachádza južne od hlavného mesta. Podľa legendy, Svätý Marínius založil mesto San Maríno na vápencovej hore. Táto hora má tri vrcholy, na každom je jedna z Troch veží San Marína.
Téma: Vrchy
Ortler je najvyššia hora pohoria Ortlerské Alpy (nem. Ortler Alpen) ležiaceho v Taliansku. Štít je zároveň najvyšší vrchol talianskej provincie Horná Adiža. Nachádza sa v západnej časti pohoria v hrebeni zvanom Cattena di Zebrú, kde sa nachádzajú najvyššie štíty pohoria.
Téma: Spisovatelia
John Galsworthy [čítaj: Džon Gólzvérzi] (* 14. august 1867, Londýn, Spojené kráľovstvo Veľkej Británie a Írska – † 31. január 1933, Londýn, Spojené kráľovstvo) bol anglický prozaik a dramatik. Pochádzal z bohatej rodiny a touto vrstvou sa zaoberal vo svojich dielach. Patril ku kritikom bohatých ľudí. Vyštudoval Oxfordskú univerzitu, odbor námorné právo (doktorát v roku 1889). Právnickej praxi sa však nikdy nevenoval. Svoju prvú publikáciu From the Four Winds was Galsworthy's publikoval v roku 1897, išlo o zbierku krátkych poviedok. Po štúdiách cestoval niekoľko rokov. Po smrti svojho otca (1904) zdedil značný majetok, ktorý mu umožnil byť finančne nezávislý a venovať sa iba literatúre. V roku 1905 sa oženil s bývalou bratrancovou ženou Adou Nemesis Pearsonovou Cooperovou. V roku 1932 získal Nobelovu cenu za literatúru.
Téma: Rieky
Krňák (iné názvy: Krňov, mŕtve rameno Berounky) je tôňa, ktorú tvorí bývalé rameno Berounky (bývalý sútok s Vltavou) pod zbraslavským zámkom v Prahe. Spoločne s lužným lesom, mokraďami, a pobrežím Vltavy od Lahovíc až ku Strnadom je chránená ako prírodná pamiatka Krňák, ev. č. 1120. Oblasť spravuje Agentúra ochrany prírody a krajiny ČR. Tôňou dnes preteká Lipanský potok.
Téma: Vtáky
Drop malý alebo drop obojkový (lat. Tetrax tetrax) je druh dropa z čeľade dropovité (Otididae). Obýva západnú palearktídu Podľa Medzinárodnej únie na ochranu prírody a prírodných zdrojov drop malý patrí medzi takmer ohrozené druhy, trend celkovej populácie je klesajúci, európska populácia zaberá plošne len 40% celkového areálu rozšírenia, avšak žije tu 80 – 90% globálnej populácie. Za obdobie troch generácií (30,9 rokov) poklesla o 30 – 49%, najmä zmenami v poľnohospodárstve a negatívnym pôsobením elektrických vedení. Podobným hrozbám je vystavená aj populácia v strednej Ázii. Výsledky výskumov na hniezdiskách v severnom a strednom Kazachstane medzi rokmi 2008 – 2009 a 2015 a na zimoviskách v Azerbajdžane ukázali, že v týchto oblastiach nedošlo k poklesom.
Téma: Vtáky
Kačica lyžičiarka (iné názvy: lyžičiarka obyčajná, lyžičiarka pestrá; lat. Spatula clypeata synonymum Anas clypeata) je zúbkozobec a patrí do čeľadi kačicovité. Žije v celej Holarktíde najmä v nížinatých oblastiach. Na Slovensku hniezdi len na západnom a východnom Slovensku v 12 % mapovacích kvadrátov, v období migrácie bola zistená v 24,90 % mapovacích kvadrátov. Podľa Medzinárodnej únie na ochranu prírody a prírodných zdrojov kačica lyžičiarka patrí medzi najmenej ohrozené druhy, celková populácia klesá, za posledných 40 rokoch bol u severoamerickej populácii zaznamenaný slabý nárast. Stavy v Európe sú stabilné.
Téma: Futbal
BV Borussia Dortmund je nemecký futbalový klub z Dortmundu. V súčasnosti klub hrá v najvyššej nemeckej futbalovej súťaži v Bundeslige. Počas svojej histórie klub získal osem titulov v lige a trikrát získal nemecký pohár DFB-Pokal, päťkrát DFL-Superpohár. V roku 1966 získal Pohár víťazov pohárov UEFA, čím sa stal prvým nemeckým klubom, ktorý vyhral európsku súťaž. Klub získal 1 titul v Lige majstrov v roku 1997 a získal aj intercontinentálny pohár.
Téma: Politici
Chammurapi/Chammu-rapi alebo Chammurabi/Chammu-rabi bol lugal (kráľ) Starobabylonskej ríše, ktorý v nej vládol 42 rokov, podľa strednej chronológie v rokoch 1792 – 1750 pred Kr., podľa krátkej chronológie v rokoch 1728 – 1686 pred Kr. a podľa dlhej chronológie v rokoch 1848 – 1806 pred Kr. Bol šiestym panovníkom prvej babylonskej dynastie, nazývanej aj amoritská podľa pravdepodobného amoritského pôvodu jej zakladateľa Sumu-abuma. Chammurapi je považovaný za najvýznamnejšieho panovníka Starobabylonskej ríše, keďže za jeho vlády došlo k jej najväčšiemu územnému a ekonomickému rozmachu. Veľký význam zohrávala aj jeho reforma verejnej správy zavŕšená spísaním zákonníka, ktorý je najstaršou právnou pamiatkou zachovanou v celku (zo starších sa zachovali len menšie časti).
Téma: Spisovatelia
John Maxwell Coetzee (čítaj „küt-ZĒ“) (* 9. február 1940, Kapské Mesto, Juhoafrická republika) je juhoafrický a austrálsky autor, držiteľ Radu Mapungubwe a Nobelovej ceny za literatúru z roku 2003, ktorý emigroval z Južnej Afriky v roku 2002. Austrálske občianstvo získal 6. marca 2006. Je dvojnásobným držiteľom Man Booker Prize (za romány Život a doba Michaela K. a Hanebnosť). Narodil sa afrikánskym rodičom. Vyštudoval matematiku a angličtinu. Pracoval vo Spojenom kráľovstve ako programátor, štúdium dokončil na texaskej univerzite dizertáciou o diele Samuela Becketta. Stále pôsobí ako učiteľ anglickej literatúry. Vo svojom diele kritizuje krátkozrakú politiku apartheidu vo svojej zemi, ale vyhýba sa jednoduchým súdom a riešeniam. Jeho štýl je jednoduchý, priamočiary, dôraz v jeho románoch je kladený na atmosféru odcudzenia, nepochopenia, z ktorej paradoxne jeho hrdinovia čerpajú pocit istoty. Coetzee priznáva vplyv existencializmu (Kafka, Beckett) na svoje diela.
Téma: Futbal
Barysav-Arena (biel. Барысаў-Арэна) je futbalový štadión v bieloruskom meste Barysav. Má kapacitu asi 13 000 návštevníkov. Na štadióne hrá futbalový tím BATE Barysav. Bielorusko slávnostne otvorilo Borisov Arénu priateľským víťazstvom 6:1 nad Tadžikistanom 4. septembra 2014. Súťažné medzinárodné zápasy sa začali 9. októbra 2014 počas kvalifikačného zápasu o Euro UEFA 2016, kde Ukrajina zvíťazila 2:0 pred 10 512 divákmi.
Téma: Vrchy
Cerro Escorial je neaktívny stratovulkán, nachádzajúci sa na hraniciach Argentíny a Čile. Stavba sopky je tvorená prevažne andezitmi a dacitmi, vrchol je ukončený kráterom s priemerom cca 1 km. Vek posledných erupcií nie je stanovený, no na základe relatívne dobre zachovanej morfológie lávových prúdov a ignimbritových uloženín, nachádzajúcich sa na čilskej strane je vek odhadovaný na holocén. Asi 4 km juhozápadne od sopky sa nachádza činná baňa na síru v starších, hydrotermálne premenených horninách.
Téma: Filmy
Cesta do pravěku (Journey to the Beginning of Time) je český vedecko-fantastický rodinný film režiséra Karla Zemana z roku 1955, inšpirovaný ilustráciami Zdeňka Buriana, ktoré vytvoril na základe vedeckých konzultácií s paleontológom Josefom Augustom. Zeman vo svojom priekopníckom filme použil zaužívené triky, ale mnohé vymyslel sám, čím ovplyvnil svojich nasledovníkov.
Téma: Rieky
Vážska cyklomagistrála je jedna z najdlhších cyklotrás na Slovensku. Má priradenú červenú farbu a číslo 002 a jej celková plánovaná dĺžka je okolo 250 kilometrov. Vedie popri Váhu po hrádzach a priľahlých komunikáciach z Komárna do Žiliny, resp. pod hrad Strečno. Značená je v úseku Piešťany – Žilina, značenie je však miestami staré a poškodené. Po Nemšovú vedie po oboch brehoch Váhu, od Nemšovej do Žiliny po pravom brehu a v závere po Strečno opäť po ľavom. Je prepojená na český systém cykloturistických trás. Po trase sa nachádza množstvo hradov a kaštieľov a iných atrakcií, napríklad prírodne kúpalisko Zelená voda pri Novom Meste nad Váhom. V roku 2013 bola vyznačená časť z Komárna do Kolárova v dĺžke 23 km.
Téma: Filmy
Architekt (franc. L'Inconnu de la Grande Arche) je francúzsko-dánska životopisná-dráma z roku 2025, ktorú režíroval Stéphane Demoustier. Snímka opisuje výstavbu Grande Arche od dánskeho architekta Johan Otto von Spreckelsena. Hlavné úlohy stvárnili Claes Bang, Sidse Babett Knudsen, Xavier Dolan, Swann Arlaud a Michel Fau. Snímka je založená na románe Laurence Cossé z roku 2016 s názvom La Grande Arche. Film bol uvedený v sekcii Un Certain Regard na filmovom festivale v Cannes 2025. Francúzska premiéra prebehla toho roku 5. novembra.
Téma: Politici
László Rajk (* 8. máj 1909, Székelyudvarhely – † 15. október 1949, Budapešť) bol maďarský komunistický politik a funkcionár (1944 tajomník strany, 1945 – 1949 člen predsedníctva), minister vnútra a zahraničných vecí Maďarskej republiky, obeť vykonštruovaného politického procesu. V roku 1955 bol rehabilitovaný.
Téma: Rieky
Považie je aj všeobecný názov územia pozdĺž Váhu. Považie je slovenský región, spravidla súhrnné označenie pre Horné Považie, Stredné Považie a Dolné Považie, teda územie v okolí rieky Váh od prielomu v Strečnianskom priesmyku zhruba po sútok s Malým Dunajom.
Téma: Politici
Thomas Cranmer (* 4. júl 1489, Aslacton – † 21. marec 1556, Oxford) bol anglický protestantský reformátor, teológ a prvý protestant v úrade arcibiskupa canterburského. Zohral významnú úlohu pri oddelení anglických rímskokatolíckych diecéz od Ríma v 16. storočí a sformovaní Anglikánskej cirkvi. Pôvodne bol rímskokatolíckym kňazom.
Téma: Filmy
Classic Albums: Pink Floyd – The Making of The Dark Side of the Moon je dokumentárny film britskej rockovej skupiny Pink Floyd. Je to dokumentácia o výrobe a príprave albumu The Dark Side of the Moon a je to jedna časť z viacerých častí série Classic Albumsseries, ktorú vydali Isis Productions/Eagle Rock Entertainment. V dokumente sa objavili všetci štyria členovia, ktorí album vytvorili – David Gilmour, Nick Mason, Roger Waters a Richard Wright. Taktiež obsahuje interview s inžinierom albumu – Alanom Parsonsom, dvomi hudobnými žurnalistami a dizajnérom albumu – Stormom Thorgersonom.
Téma: Filmy
Andílek na nervy je český film z roku 2015. Rodinnú komédiu nakrútil režisér Juraj Šajmovič. Natáčanie prebiehalo od apríla 2014 do januára 2015 v Ředhošti, Prahe a Slaném. Spoločnosť Indigo Film film uviedla do českých kín od 18. júna 2015.
Téma: Vtáky
Hvizdák malý alebo hvizdák pásavohlavý (Numenius phaeopus) je druh vtáka z čeľade slukovité (Scolopacidae). Obýva boreálne a subarktické pásmo Holarktídy. Podľa Medzinárodnej únie na ochranu prírody a prírodných zdrojov hvizdák malý patrí medzi najmenej ohrozené druhy, trend celkovej populácie je klesajúci, za 40 rokoch bol zaznamenaný na severoamerickom kontinente štatisticky významný pokles populácií až o 84.7% (na ploche asi 50% ich areálu rozšírenia na kontinente).